OSNOVNA ŠKOLA DOMAŠINEC

M. KOVAČA 1, DOMAŠINEC

40318 DEKANOVEC

OIB: 64297918539

MB: 03108953

RKP: 13713

RAZINA: 31

RAZDJEL: 0

DJELATNOST: 8520

ŠIFRA ŽUPANIJE: 20

ŠIFRA OPĆINE: 075

OZNAKA RAZDOBLJA: 2023-12

IBAN: HR5823400091116009502

**BILJEŠKE UZ FINANCIJSKE IZVJEŠTAJE ZA RAZDOBLJE 01.01.2023. - 31.12.2023. GODINE**

Ove bilješke podnose se uz financijske izvještaje: Izvještaj o prihodima i rashodima, primicima i izdacima (PR-RAS), Bilanca (BIL), Izvještaj o promjenama u vrijednosti i obujmu imovine i obveza (P-VRIO), Izvještaj o obvezama (Obveze) te Izvještaj o rashodima prema funkcijskoj klasifikaciji (RAS-funkcijski). Set izvještaja predaje se u elektronskom obliku putem aplikacije RKPFI (Financijsko izvještavanje u sustavu proračuna i Registar proračunskih i izvanproračunskih korisnika), Međimurskoj županiji, MZO-u te Državnom uredu za reviziju. Za potrebe MZO-a, nadležnog Ureda Međimurske županije te Državnog ureda za reviziju dostavljaju se i obvezne Bilješke uz financijske izvještaje.

Bilješke sadržavaju objašnjenja uz neke, značajnije pozicije na obrascima, radi lakšeg tumačenja vrijednosti koje su u izvještajima navedene.

**Bilješka br. 1 – Izvještaj o prihodima i rashodima, primicima i izdacima**

Svi prihodi knjiženi su datumom primitka, tj. u 2023. godini, a rashodi datumom obračuna rashoda – do 31.12.2023. godine osim u slučaju kontinuiranih rashoda, za koje su ovdje predviđeni isključivo rashodi za plaće i naknade za 12. mjesec 2023. godine za zaposlenike koji te plaće i naknade primaju od Ministarstva znanosti i obrazovanja (budući da bi se tu radilo o 13. rashodima u tekućoj fiskalnoj godini, a za koje nisu primljena sredstva, ti se rashodi razgraničavaju na kontinuirane rashode i, kao i protekle godine, knjiže na rashode u siječnju iduće godine). Ukupan tekući višak prihoda poslovanja iznosi 6.704,50 €.

Ukupni prihodi poslovanja u razdoblju 01.01.2023.-31.12.2023. godine ostvareni su u iznosu od 1.011.375,24 €. U odnosu na prethodnu godinu veći su za 12,6 %.

Na poziciji 6361 – *tekuće pomoći proračunskim korisnicima iz proračuna koji im nije nadležan –* nalaze se prihodi iz državnog proračuna za rashode zaposlenih (plaće, naknade za prijevoz na rad, otpremninu, pomoći za bolovanje duže od 90 dana, pomoći za smrt člana obitelji, jubilarne nagrade, božićnice, regres, naknadu za nezapošljavanje invalida), financiranje prehrane učenika, nabavu radnih materijala za nastavu od strane MZO-a i Općina. Prihodi su u odnosu na prethodnu godinu veći za 16,4%.

Na poziciji 6362 – *kapitalne pomoći proračunskim korisnicima iz proračuna koji im nije nadležan* – nalaze se prihodi za udžbenike i lektiru te za nabavu računalne opreme i garderobnih ormarića dobiveni od Općine Domašinec. Prihodi su u odnosu na prethodnu godinu veći za 17,9%.

Na poziciji 6381 – *tekuće pomoći temeljem prijenosa EU sredstava -*  došlo je do značajnog smanjenja prihoda, a radi se o primitku sredstava za Shemu mlijeka i voća i projekt Školski obroci svima FEAD.

Na poziciji 6526 – *ostali nespomenuti prihodi* – evidentiraju se prihodi za školsku kuhinju, ispite, terensku nastavu… U odnosu na prethodnu godinu prihodi su se smanjili radi financiranja školske kuhinje od strane MZO-a.

Na poziciji 66 – *prihodi od prodaje proizvoda i robe te pruženih usluga te prihodi od donacija –* nalaze se prihodi od prodaje starog papira koji su se značajno smanjili u odnosu na prethodnu godinu. Tekuće donacije su također manje u odnosu na prošlu godinu, dok su kapitalne nešto veće radi dobivanja interaktivnih uređaja i micro robota.

Na poziciji 6711 – *prihodi iz nadležnog proračuna za financiranje rashoda poslovanja –* evidentiraju se sredstva dobivena iz Međimurske županije za financiranje rashoda poslovanja (materijalne troškove, energente, investicijsko održavanje, Projekt e-škole, Izvannastavne aktivnosti Građanskog odgoja i obrazovanja u osnovnim školama). Prihodi su manji za 6,4% u odnosu na prethodnu godinu.

Rashodi poslovanja ostvareni su u iznosu od 986.249,96€ i u odnosu na prethodnu godinu su veći za 10,8%.

Što se tiče svih rashoda za zaposlene, iznosi su gotovo na svakoj stavki uvećani, najviše zbog dizanja osnovice plaće što je imalo implikaciju na visinu rashoda za plaće zaposlenih tijekom cijele 2023. godine, a time i na pozicije rashoda za doprinose za plaće. Prekovremeni rad je također porastao zbog povećanja zamjena za bolovanje i druge odsutnosti radnika.

Što se tiče materijalnih rashoda imamo uglavnom povećanje većinom uzrokovanu sveukupnim povećanjem cijena općenito.

Pozicije koje se odnose na rashode za nabavu dugotrajne imovine iznose 19.268,02 € i u odnosu na prethodno razdoblje su manje za 22,3%. Sredstva su utrošena za nabavu opreme za razrede i urede, lektirnu građu te udžbenike.

**Bilješka br. 2 – Bilanca**

**Nefinancijska imovina:**

Pozicije IMOVINE su u vrijednosti u potpunosti usklađene s analitikom osnovnih sredstava, promijenile su se u neznatnom postotku u odnosu na prethodnu godinu. Pozicije prikazuju povećanja gdje je bilo novih nabavki, tj. kod povećanja vrijednosti zgrada – poslovnih objekata, uredske opreme, računalne, glazbene opreme te udžbenika i lektire.

**Financijska imovina:**

Vrijednost ukupne financijske imovine (novac i potraživanja) iznosi 112.739,95€, što je porast od 2,9% u odnosu na prethodnu godinu. Stanje novčanih sredstava na žiro-računu i u blagajni odraz je trenutnih novčanih tokova na određeni dan, ali i ukupnog tijeka novca u 2023. godini i ta pozicija prikazuje iznos od 12.865,71€, sredstva su namijenjena za plaćanje obveza koje dospijevaju u 2024. godini.

Pozicija ostala potraživanja – odnosi se na potraživanja od HZZO-a za bolovanje dulje od 42 dana u iznosu od 17.103,37 € te potraživanje za predujmove u iznosu od 100,00 €.

Pozicije 16 - odnose se na potraživanja za shemu mlijeka i voća, projekt FEAD, školsku kuhinju učenika te potraživanja za popravak tableta i znatno su se smanjila.

Pozicija 193 – odnosi se na kontinuirane rashode za plaće za 12. mjesec 2023. godine.

**Obveze i vlastiti izvori:**

Ukupna vrijednost obveza je veća u odnosu na prethodnu godinu za 6% i iznose 105.289,25 €.

Pozicije klase 9 – vlastiti izvori iz proračuna – daje bilančnu ravnotežu između konta 911 i klase 0.

Višak prihoda od nefinancijske imovine (iskazan radi korekcije rezultata knjižen tokom godine) uvećan je viškom prihoda poslovanja te čini ukupna rezultat od 6.704,50 €.

U izvanbilančnim zapisima u aktivi i pasivi, u iznosu od 37.159,36 €, vodi se tuđa imovina dobivena na korištenje od Carneta-a nad kojom nije napravljen prijenos vlasništva.

**Bilješka br. 3 – Izvještaj o rashodima prema funkcijskoj klasifikaciji**

Na poziciji 096 – *Druge usluge u obrazovanju* – iskazana je vrijednost rashoda za školsku prehranu učenika i radne udžbenike. Pozicija 098 – *Usluge obrazovanja koje nisu drugdje svrstane* – iskazan je trošak nabave menstrualnih higijenskih potrepština. Pozicija 0912 – *Osnovno obrazovanje* – tu je iskazan ostatak troškova (rashodi za zaposlene, materijalni rashodi, financijski rashodi).

**Bilješka br. 4 – Izvještaj o promjenama u vrijednosti i obujmu imovine i obveza**

U 2023. godini Osnivač, tj. Međimurska županija prenijela je na OŠ Domašinec nefinancijsku dugotrajnu imovinu, priručnike za provođenje izvannastavne aktivnosti Građanskog odgoja i obrazovanja u osnovnim školama u vrijednosti od 102,12 € što je knjiženo u imovinu OŠ Domašinec, a ujedno se prikazuje preko korektivnih konta 91512 kao povećanje obujma imovine. Također je Ministarstvo znanosti i obrazovanja prenijelo imovinu (informatičku opremu) školama sudionicama projekta Podrška provedbi Cjelovite kurikularne reforme (CKR) u vrijednosti od 7.467,97 €, što je knjiženo u imovinu OŠ Domašinec, prikazuje se preko korektivnih konta 91512 kao povećanje obujma imovine.

Ukupna vrijednost promjena u vrijednosti i obujmu imovine i obveza iznosi 7.570,09 €.

**Bilješka br. 5 – Izvještaj o obvezama**

Odnosi se na obveze iskazane na poziciji ovog Izvještaja koje nisu imale valutu u 2023. godini, već u 2024. godini ili se radi o tzv. kontinuiranim rashodima za koje su iskazane obveze, a naplata slijedi u siječnju 2024. godine.

U Domašincu, 26.01.2024.

Osoba za kontaktiranje: Štefanija Šimunić

Telefon: 040/863-725

Zakonski predstavnik: Martina Kivač, mag.theol.

 Zakonski predstavnik:

 \_\_\_\_\_\_\_\_\_\_\_\_\_\_\_\_\_\_\_\_\_\_

 Ravnateljica: Martina Kivač, mag.theol.